
Nr. 448

A V I Z

asupra proiectului de Lege pentru aprobarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata  unor obligaţii bugetare în scopul privatizării Societăţii Comerciale “Petromidia” - S.A. Constanţa.

In conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă cu proiectul de Lege  pentru aprobarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata  unor obligaţii bugetare în scopul privatizării Societăţii Comerciale “Petromidia” - S.A. Constanţa, trimis cu adresa nr.448/1998  din 18 aprilie 2001, înregistrată sub nr.560/XVIII/11 din 18 aprilie 2001.

Conform prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat mai sus, în şedinţa din 24 aprilie 2001 şi au constatat următoarele:

- Ordonanţa de urgenţă nr.64/1998, supusă aprobării, are ca obiect de reglementare acordarea unor facilităţi la plata acţiunilor şi la plata unor obligaţii bugetare în scopul privatizării Societăţii Comerciale “Petromidia” - S.A. Constanţa; 

- proiectul de lege a fost adoptat de Camera Deputaţilor la 20 aprilie 1999 şi înaintat Senatului în vederea dezbaterii şi adoptării;

- în şedinţa din 5 aprilie 2001, Senatul a  respins proiectul de lege şi în conformitate cu prevederile art.75 din Constituţia României l-a trimis Camerei Deputaţilor pentru o nouă dezbatere.

Faţă de precizările de  mai sus şi ca urmare a examinării motivelor de respingere invocate de Senat, potrivit cărora  contractul de vânzare-cumpărare pentru care a fost elaborată Ordonanţa de urgenţă nr.64/1998 a fost reziliat, membrii Comisiei juridice, de disciplină şi imunităţi au hotărât, cu majoritate de voturi, să propună respingerea proiectului de lege supus dezbaterii ca rămas fără obiect.

În raport de obiectul şi conţinutul său, proiectul de lege face parte din categoria legilor ordinare.

